CELEX: 32020D1495
Language: el
Date: 2020-10-13 00:00:00
Title: Απόφαση (ΕΕ) 2020/1495 του Συμβουλίου της 13ης Οκτωβρίου 2020 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής τελωνείων που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά σύσταση σχετικά με την εφαρμογή του άρθρου 27 του πρωτοκόλλουγια τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας

16.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 343/20
               
            
         ΑΠΟΦΑΣΗ (ΕΕ) 2020/1495 ΤΟΥ ΣΥΜΒΟΥΛΙΟΥ
         της 13ης Οκτωβρίου 2020
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής τελωνείων που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, όσον αφορά σύσταση σχετικά με την εφαρμογή του άρθρου 27 του πρωτοκόλλουγια τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου (1) («συμφωνία»), εφαρμόζεται προσωρινά από την 1η Ιουλίου 2011 και άρχισε να ισχύει στις 13 Δεκεμβρίου 2015.
                  
               
                     (2)
                  
                  
                     Το άρθρο 27 του πρωτοκόλλου της συμφωνίας για τον ορισμό της έννοιας «καταγόμενα προϊόντα» ή «προϊόντα καταγωγής» και για τις μεθόδους διοικητικής συνεργασίας («πρωτόκολλο») καθορίζει τη διαδικασία ελέγχου των πιστοποιητικών καταγωγής και τα καθήκοντα και τις αρμοδιότητες των τελωνειακών αρχών του συμβαλλόμενου μέρους εισαγωγής και του συμβαλλόμενου μέρους εξαγωγής.
                  
               
                     (3)
                  
                  
                     Η επιτροπή τελωνείων, που συστάθηκε δυνάμει του άρθρου 15.2 παράγραφος 1 στοιχείο γ) της συμφωνίας, εξουσιοδοτείται, βάσει του άρθρου 6.16 παράγραφος 5 της συμφωνίας, να διατυπώνει συστάσεις τις οποίες θεωρεί αναγκαίες για την επίτευξη των κοινών στόχων και για την εύρυθμη λειτουργία των μηχανισμών που ορίζονται στο πρωτόκολλο.
                  
               
                     (4)
                  
                  
                     Η Ένωση και η Δημοκρατία της Κορέας προσδιόρισαν την ανάγκη διαμόρφωσης κοινής αντίληψης για τα κύρια χαρακτηριστικά της διαδικασίας ελέγχου που προβλέπεται στο άρθρο 27 του πρωτοκόλλου, καθώς και των διαφόρων σταδίων της διαδικασίας αυτής. Η εν λόγω κοινή αντίληψη θα πρέπει να είναι προς το συμφέρον των τελωνειακών αρχών που είναι αρμόδιες για τη διασφάλιση της συμμόρφωσης με τους κανόνες καταγωγής, καθώς και για την ίση μεταχείριση των οικονομικών φορέων που υπόκεινται σε τέτοιου είδους έλεγχο, στο έδαφος κάθε συμβαλλόμενου μέρους.
                  
               
                     (5)
                  
                  
                     Η Ένωση και η Δημοκρατία της Κορέας κρίνουν σκόπιμο η επιτροπή τελωνείων να διατυπώσει σύσταση για την κοινή αντίληψη και για την ορθή εφαρμογή της διαδικασίας ελέγχου που καθορίζεται στο άρθρο 27 του πρωτοκόλλου.
                  
               
                     (6)
                  
                  
                     Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στην επιτροπή τελωνείων, δεδομένου ότι η εν λόγω σύσταση θα παράγει έννομα αποτελέσματα στην Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στην επιτροπή τελωνείων που συστάθηκε με τη συμφωνία ελεύθερων συναλλαγών μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κορέας, αφετέρου, βασίζεται στο σχέδιο σύστασης της εν λόγω επιτροπής τελωνείων (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 13 Οκτωβρίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  ΕΕ L 127 της 14.5.2011, σ. 6.
         
            (2)  Βλέπε έγγραφο ST 10586/20 στον ιστότοπο http://register.consilium.europa.eu.